شادى عبد السلام مخرج مصرى عبقرى, عاشق الفرعونية. ولد فى اسكندرية فى 15 مارس 1930 و توفى فى اكتوبر 1986. تخرج من كلية فيكتوريا فى اسكندرية سنة 1948 م. درس المسرح فى لندن من 1949 لـ 1950 و اتخرج و بقى مهندس من كلية الفنون الجميلة فى القاهرة سنة 1955 اشتغل مساعد مخرج مع صلاح ابو سيف و هنرى بركات و حلمى حليم فى افلام: الفتوّة 1957 فيلم (حكاية حب) بين القصرين الخطايا الرجل الثانى أضواء السمان و الخريف 1959-1966 قدم عدد من الافلام القصيرة المهمة الفلاح الفصيح 1970 فاز بجايزة السيدالك فى فينسيا جيوش الشمس 1974 كرسى توت عنخ امون الذهبى الاهرامات و ما قبلها 1984 رع مسيس الثانى 1986 فيلم " المومياء" او "ليلة احصاء السنين" أخرجه شادى سنة 1968. بيعتبر من أهم الافلام المصرية اللى اتقدمت فى تاريخ السينما, و هو بيعالج قضية الهوية و المحافظة على التراث الحضارى بتاع مصر. شادى كان بيشوف ان الحضارة المصرية القديمة هى عبارة عن تجربة انسانية و فكرية عميقة تستحق انها تدرّس وتستلهم عشان تكون مصدر لنهضة و تقدم مصر. فيلم المومياء خد جوايز كتير فى مهرجانات عالمية, منها جايزة سادول و جايزة النقاد فى مهرجان قرطاج 1970 م و غيرهم.